
Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative pentru modificarea Ordonanţei de urgenţă a Guvernului nr. 97/2000 privind organizaţiile cooperatiste de credit, cu care comisia noastră a fost sesizată în fond cu adresa Biroului Permanent nr. Pl.x. 872 din 13.11.2006.
	PREŞEDINTE,

Mihai Nicolae Tănăsescu

RAPORT

asupra propunerii legislative pentru modificarea 

Ordonanţei de urgenţă a Guvernului nr. 97/2000 

privind organizaţiile cooperatiste de credit 
Cu adresa nr. Pl.x. 972 din 13.11.2006, Biroul Permanent, conform art. 95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă  pentru modificarea Ordonanţei de urgenţă a Guvernului nr. 97/2000 privind organizaţiile cooperatiste de credit.
La întocmirea raportului s-au avut în vedere avizul favorabil al Consiliului Legislativ, avizul negativ al Comisiei juridice, de disciplină şi imunităţi, avizul negativ al Comisiei pentru politică economică, reformă şi privatizare precum şi punctul de vedere negativ al Guvernului.
Prezenta propunere legislativă are ca obiect de reglementare amendarea Ordonanţei de urgenţă a Guvernului nr. 97/2000 privind organizaţiile cooperatiste de credit  vizând în principal următoarele:
- extinderea razei teritoriale de operare a unei cooperative de credit, cuprinzând o arie determinată atât în cadrul judeţului în care îşi are sediul cât şi din cadrul judeţelor limitrofe judeţului respectiv;

- reducerea numărului minim de cooperative de credit fondatoare necesare constituirii unei case centrale a cooperativelor de credit de la 50 în prezent la 30.
Propunerea legislativă face parte din categoria legilor organice, potrivit art. 73 din Constituţia României, republicată.
La lucrările comisiei au participat 24 deputaţi, din totalul de 28 membri ai comisiei.

Raportul comisiei a fost adoptat cu unanimitate de voturi. 
Propunerea legislativă a fost respinsă de Senat în şedinţa din data de 9 noiembrie 2006.

Propunerea legislativă, potrivit art. 75 din Constituţia României, republicată şi a art. 86 din Regulamentul Camerei Deputaţilor, este de competenţa decizională a Camerei Deputaţilor.
In urma dezbaterii propunerii legislative pentru modificarea Ordonanţei de urgenţă a Guvernului nr. 97/2000 privind organizaţiile cooperatiste de credit, în şedinţa din data de 13.12.2006, comisia propune respingerea acesteia  deoarece în prezent  se află în procedură legislativă un nou act normativ privind activitatea instituţiilor de credit care preia prevederile prezentei propuneri legislative (Art. I) şi are în vedere următoarele:

· obiectivul transpunerii cerinţelor directivei referitoare la noile cerinţe de capital (Basel II);

· integrarea legislaţiei privind băncile universale (Legea nr. 58/1998 privind activitatea bancară, republicată) cu cea referitoare la instituţiile de credit specializate (Ordonanţa de urgenţă a Guvernului nr. 97/2000, Legea nr. 541/2002 privind economisirea şi creditarea în sistem colectiv în domeniul locativ şi Legea nr. 33/2006 privind băncile de credit ipotecar) într-o singură lege.

În ceea ce priveşte Art. II al acestei iniţiative legislative, menţionăm că reluarea procesului de autorizare la entităţile respinse deja de două ori ar infirma declaraţiile cuprinse în  Documentul de informaţii suplimentare II, aprobat în şedinţa de Guvern din 14 mai 2004 şi transmis Comisiei Europene în cadrul negocierilor purtate pe capitolul 3 – Libera circulaţie a serviciilor, în care România a afirmat că va definitiva până în noiembrie 2005 situaţia entităţilor cărora nu le-a fost acordată autorizaţie în baza prevederilor Ordonanţei de urgenţă a Guvernului nr. 97/2000 privind organizaţiile cooperatiste de credit şi care solicită reautorizarea în baza prevederilor Legii nr. 122/2004.

	PREŞEDINTE,

Mihai Nicolae Tănăsescu
	SECRETAR,

Radu Cătălin Drăguş


    Consilier:
    Bărdiţă Mariana

